Document ID: /roh_data/filtered/Billingualer_Corpus_interleaved-de-rm.jsonl.gz/1867

This is a text translated from German to Rumantsch Grischun.
Grossrätliche GPK beurteilt behördliches Vorgehen bei der Ausschaffung einer syrischen Familie als korrekt

Die im Rahmen der Zwangsausschaffung einer syrischen Kurdenfamilie Mitte Juli 2010 gegen die an der Ausschaffung beteiligten Behörden erhobenen Vorwürfe wurden von der Geschäftsprüfungskommission (GPK) des Grossen Rates überprüft. Die Untersuchung hat keine Tatsachen zu Tage gefördert, die die Vorwürfe stützen würden.

Gegen die Art und Weise des Vollzugs der Zwangsausschaffung der syrischen Familie Mitte Juli des laufenden Jahres waren vom Verein Miteinander Valzeina, von Amnesty International und von Insassen der Strafvollzugsanstalt Sennhof happige Vorwürfe gegen das Amt für Polizeiwesen und Zivilrecht und die Kantonspolizei erhoben worden. Den beteiligten Behörden wurde Verletzung der Kinderrechts- und Folterkonvention, Verstoss gegen verbindliche gesetzliche Vorschriften, so beispielsweise der Ausländer-, Asyl- sowie Zwangsanwendungsgesetzgebung, sowie Missachtung des Verhältnismässigkeitsprinzips vorgeworfen. Diese Vorwürfe liess das zuständige Departement für Justiz, Sicherheit und Gesundheit von einem externen Experten in der Person von Dr. Andrea Cantieni überprüfen. Der Sachverständige gelangte in seinem Bericht zum Schluss, dass die Vorwürfe unbegründet seien. Die Ergebnisse der Untersuchung wurden in einer Medienkonferenz öffentlich vorgelegt. Im Rahmen ihrer gesetzlichen Aufsicht über die Verwaltung liess in der Folge auch die GPK durch den zuständigen DJSG-Ausschuss die Sachlage und die Begründetheit der Vorwürfe abklären und ihr über die Ergebnisse der Abklärung Bericht erstatten.

Der Ausschuss erhielt vom Departement Gelegenheit, umfassend in die Akten und Überwachungsbilder Einsicht zu nehmen. Zur Klärung weiterer Fragen standen dem Ausschuss zusätzlich auch Departementsvorsteherin Barbara Janom Steiner und weitere Mitarbeiter der Verwaltung zur Verfügung. Der Ausschuss ist den einzelnen Vorwürfen nachgegangen und hat deren Begründetheit und Bestand anhand der vorhandenen Beweismittel gewürdigt. Die Sichtung und Würdigung aller Beweise lässt keine Schlüsse auf unrechtmässige Übergriffe seitens der Behörden zu. Es konnten keine Belege, Hinweise oder Anhaltspunkte gefunden werden, welche die erhobenen Vorwürfe erhärten oder belegen würden. Im Gegenteil konnten einzelne Rügen gar als klar falsch widerlegt werden. Die GPK beurteilt das Verhalten und Vorgehen der Behörden unter allen Gesichtspunkten als rechtmässig, verhältnismässig und korrekt. Dass die Behördenmitglieder bei der Erfüllung ihres gesetzlichen Auftrags konsequent vorgegangen sind, kann ihnen nicht zum Vorwurf gemacht werden.

Auskunftsperson:

Jakob Barandun, Vorsitzender DJSG-Ausschuss der GPK, Tel. 079 290 60 00

Gremium: Geschäftsprüfungskommission des Grossen Rates

Quelle: dt Geschäftsprüfungskommission des Grossen Rates

05.11.2010
Il proceder da las autoritads en connex cun l'expulsiun d'ina famiglia da la Siria vegn giuditgà da la cumissiun da gestiun dal cussegl grond sco correct

Las renfatschas ch'èn vegnidas fatgas envers las autoritads ch'èn stadas participadas a l'expulsiun sfurzada d'ina famiglia curda da la Siria mez fanadur 2010 èn vegnidas examinadas da la cumissiun da gestiun (CdG) dal cussegl grond. L'examinaziun n'ha manà a la glisch nagins fatgs che sustegnessan las renfatschas.

Cunter la moda e maniera co che l'expulsiun sfurzada da la famiglia da la Siria era vegnida exequida mez fanadur da quest onn avevan l'uniun Miteinander Valzeina, Amnesty International sco er praschunieras e praschuniers dal stabiliment giudizial dal Sennhof fatg grondas renfatschas envers l'uffizi da fatgs da polizia e da dretg civil e envers la polizia chantunala. A las autoritads participadas eri vegnì renfatschà ch'ellas hajan violà la convenziun dals dretgs da l'uffant e la convenziun cunter la tortura, ch'ellas hajan cuntrafatg a prescripziuns legalas liantas, uschia per exempel a la legislaziun davart las persunas estras, davart l'asil e davart l'applicaziun da mesiras repressivas, e ch'ellas hajan surpassà il princip da la proporziunalitad. Questas renfatschas ha il departament cumpetent – il departament da giustia, segirezza e sanadad (DGSS) – laschà examinar d'in expert extern, numnadamain da dr. Andrea Cantieni. En ses rapport è l'expert arrivà a la conclusiun che las renfatschas sajan nungiustifitgadas. Ils resultats da l'examinaziun èn vegnids preschentads a la publicitad a chaschun d'ina conferenza da medias. En il rom da la surveglianza legala sur da l'administraziun ha alura er la CdG incumbensà la giunta cumpetenta dal DGSS da sclerir ils fatgs e la legitimaziun da las renfatschas e l'ha laschà rapportar davart ils resultats da quest scleriment.

Il departament ha dà la pussaivladad a la giunta da prender detagliadamain invista da las actas e dals maletgs da surveglianza. Per sclerir ulteriuras dumondas èn stads a disposiziun er la scheffa dal departament Barbara Janom Steiner sco er autras collavuraturas ed auters collavuraturs da l'administraziun. La giunta ha sclerì las singulas renfatschas ed ha giuditgà lur legitimaziun e lur existenza cun agid dals meds da cumprova ch'èn avant maun. L'examinaziun e la valitaziun da tut las cumprovas na laschan trair naginas conclusiuns che mussassan che las autoritads avessan surpassà il dretg. I n'han pudì vegnir chattads nagins mussaments, naginas indicaziuns e nagins indizis che cumprovassan u confermassan las renfatschas fatgas. Il cuntrari: igl ha schizunt pudì vegnir cumprovà che singulas contestaziuns èn cleramain faussas. La CdG giuditgescha il cumportament ed il proceder da las autoritads ord tut ils puntgs da vista sco legitims, proporziunals e corrects. Che las commembras ed ils commembers da las autoritads èn procedids en moda consequenta per ademplir lur incumbensa legala, n'als po betg vegnir renfatschà.

Infurmaziuns:

Jakob Barandun, parsura da la giunta dal DGSS da la CdG, tel. 079 290 60 00

Gremi: cumissiun da gestiun dal cussegl grond

Funtauna: rg cumissiun da gestiun dal cussegl grond

05.11.2010